Bruce Bennett

Herman Harold BRIX ( 19-a de majo 1906 en Tacoma, Vaŝingtonio ; 24-a de februaro 2007 en Los-Anĝeleso, Kalifornio) estis usona atleto kaj aktoro de germana deveno. Li uzis la nomojn Herman Brix kaj Bruce Bennett por sia aktora kariero, ĉi-lasta estante lia plej konata nomo. Li estas plej konata pro siaj filmoj de la 1930-aj  kaj 1950-aj jaroj.

Li estis arĝenta medalisto en la globoĵeto ĉe la Somera Olimpiko 1928 de Amsterdamo. En 1930, li fariĝis la mondrekordulo, atingante rezulton de 16,04 metroj.

Ŝanĝante sian nomon al Bruce Bennett, post sia kariero kiel atleto, li turniĝis al kino, kie li ludis Tarzan en la televida serio The New Adventures of Tarzan (1935). 

Entute, li aperis en pli ol 100 filmoj, inkluzive de la komedio The More the Merrier (1943), la militdramo Sahara (1943), la melodramo A Stolen Life (1946), la vakera filmo Silver River (1948), kaj la film-noir-filmoj Mildred Pierce (1945), The Black Streak (1947), Nora Prentiss (1947), The Treasure of the Sierra Madre (1948), Mystery Street (1950), kaj Sudden Fear (1952).

 Referencoj 

 Eksteraj ligiloj 

Interview with Herman Brix aka Bruce Bennett 
Washington Post obituary

Kategorio:Germanaj usonanoj